laion/Wikipedia-Exotic huggingface dataset:
ফিফা

ফিফা (ফরাসি: FIFA বা Fédération Internationale de Football Association — উচ্চারণ: ফেদেরাসিওঁ অ্যাঁতের্নাসিওনাল্‌ দ্য ফুৎবল্‌ আসোসিয়াসিওঁ‌), অর্থাৎ আন্তর্জাতিক ফুটবল সংস্থা হচ্ছে আন্তর্জাতিক ফুটবল নিয়ন্ত্রণকারী প্রতিষ্ঠান। এর সদর দপ্তর সুইজারল্যান্ডের জুরিখ শহরে অবস্থিত। বর্তমান প্রেসিডেন্ট জিয়ান্নি ইনফান্তিনো। ফিফা ফুটবলের প্রধান অনুষ্ঠানগুলো বিশেষ করে ফিফা বিশ্বকাপ আয়োজন ও তত্ত্বাবধান করে থাকে। প্রথম ফিফা বিশ্বকাপ অনুষ্ঠিত হয় ১৯৩০ সালে, উরুগুয়ে। ফিফা বিশ্বকাপ ফিফা কনফেডারেশন্স কাপ পুরুষদের অলিম্পিক ফুটবল টুর্নামেন্ট ফিফা অনূর্ধ্ব-২০ বিশ্বকাপ ফিফা অনূর্ধ্ব-১৭ বিশ্বকাপ ফিফা ক্লাব বিশ্বকাপ ফিফা ফুটসাল বিশ্বকাপ ফিফা আরব কাপ ফিফা মহিলা বিশ্বকাপ মহিলাদের অলিম্পিক ফুটবল টুর্নামেন্ট অ্যাডিডাস কোকা-কোলা হুন্ডাই / কিয়া মোটরস ভিসা ওয়ান্ডা গ্রুপ কাতার এয়ারওয়েজ "Tournaments"। www.fifa.com। FIFA।  অজানা প্যারামিটার |Acess-date= উপেক্ষা করা হয়েছে (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Blue Stars/FIFA Youth Cup 2022"। www.fifa.com। FIFA। ২৪ জুলাই ২০২২ তারিখে মূল থেকে আর্কাইভ করা। সংগ্রহের তারিখ ২৪ জুলাই ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "adidas"। FIFA.com। ১০ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০১৪।  "COCA-COLA"। FIFA.com। ১০ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০১৪।  "Hyundai / Kia Motors"। FIFA.com। ১০ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০১৪।  "VISA"। FIFA.com। ১০ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০১৪।  "Wanda Group becomes Fifa partner"। SportsProMedia।  "Qatar Airways announced as Official Partner and Official Airline of FIFA until 2022"। FIFA Website। ২০ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৮ জুলাই ২০২১।  দাপ্তরিক ওয়েবসাইট
রানাঘাট কলেজ

রানাঘাট কলেজ হল নদীয়া জেলার শহর রানাঘাটে প্রতিষ্ঠিত একটি কলেজ বা মহাবিদ্যালয়।এই কলেজটি ১৯৫০ সালে প্রতিষ্ঠিত হয়।এই কলেজে বিজ্ঞান ও কলা বিষয়ে ডিগ্রি কোর্স করানো হয়।কলেজটি [কল্যাণী বিশ্ববিদ্যালয়|কল্যাণী বিশ্ববিদ্যালয়ের] অনুমোদিত। রসায়ন পদার্থবিজ্ঞান গণিত উদ্ভিদবিজ্ঞান প্রাণিবিদ্যা শারীরবিদ্যা পরিসংখ্যান বাংলা ইংরেজি সংস্কৃতি ইতিহাস ভূগোল রাজনীতিবিজ্ঞান দর্শনশাস্ত্র অর্থনীতি বাণিজ্য অধ্যক্ষ রাণাঘাট কলেজের শেষ অধ্যক্ষ (প্রিন্সিপাল) ছিলেন গৌরাঙ্গ মোহন সরকার ৩১ ডিসেম্বর ২০১১ তারিখে অবসরপ্রাপ্ত বর্তমানে অধ্যক্ষ অরূপ কুমার মাইতি কলেজটি ইউজিসি অনুমোদিত ও ১৯৯৯ সাল থেকে কল্যানী বিশ্ববিদ্যালয়ের অধিভুক্ত। অসীমকান্তি দত্তরায়, চিকিৎসা বিজ্ঞানী। কল্যাণী বিশ্ববিদ্যালয় কর্তৃক অনুমোদিত কলেজগুলির তালিকা ভারতের শিক্ষা ব্যবস্থা পশ্চিমবঙ্গের শিক্ষা ব্যবস্থা "Colleges in West Bengal, University Grants Commission"। ১৬ নভেম্বর ২০১১ তারিখে মূল থেকে আর্কাইভ করা। সংগ্রহের তারিখ ১৮ জুলাই ২০২১।
আবদুল বারিক

আবদুল বারিক (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। আবদুল বারিকের জন্ম কুমিল্লা জেলার ব্রাহ্মণপাড়া উপজেলার বাগড়া গ্রামে। তার বাবার নাম মো. শাহনেওয়াজ এবং মায়ের নাম জোবেদা খাতুন। তার স্ত্রীর নাম মনোয়ারা বেগম। তার পাঁচ মেয়ে ও তিন ছেলে। পাকিস্তানি সেনাবাহিনীর চতুর্থ ইস্ট বেঙ্গল রেজিমেন্টে কর্মরত ছিলেন আবদুল বারিক। এর অবস্থান ছিল কুমিল্লা সেনানিবাসে। তিনি ডেলটা কোম্পানিতে ছিলেন। ১৯৭১ সালের ২৫ মার্চ তাঁদের কোম্পানি ব্রাহ্মণবাড়িয়ায় ছিল। ২৭ মার্চ তারা মেজর শাফায়েত জামিলের নেতৃত্বে বিদ্রোহ করে মুক্তিযুদ্ধে যোগ দেন। এরপর তাঁদের কোম্পানি আখাউড়ায় প্রতিরক্ষা অবস্থান নেয়। পাকিস্তান সেনাবাহিনী আখাউড়া দখল করলে তারা সীমান্ত অতিক্রম করে ভারতে যান। জুন মাসের মাঝামাঝি ২ নম্বর সেক্টরের অধিনায়ক খালেদ মোশাররফের নির্দেশে মুক্তিবাহিনীর একটি দল কুমিল্লা জেলার বুড়িচং থানায় আক্রমণ করে। এ আক্রমণে আবদুল বারিকও অংশ নেন। তারা ছিলেন ১৬ জন। কুমিল্লা জেলা সদরের উত্তর-পশ্চিমে ভারত-বাংলাদেশ সীমান্তে বুড়িচং থানা। পাকিস্তানি সেনাবাহিনী এই থানায় বিপুলসংখ্যক পশ্চিম পাকিস্তানি পুলিশ ও মিলিশিয়া নিয়োগ করে। এই বুড়িচং দিয়েই মুক্তিবাহিনীর গেরিলাদের চলাচল করতে হতো। পশ্চিম পাকিস্তানি পুলিশ ও মিলিশিয়াদের কারণে গেরিলাদের চলাচল বাধাগ্রস্ত হয়ে পড়ে। এ অবস্থায় খালেদ মোশাররফ তাঁদের বুড়িচং থানা আক্রমণে পাঠান। রাত একটার দিকে তারা একযোগে থানায় আক্রমণ চালান। পশ্চিম পাকিস্তানি পুলিশ ও মিলিশিয়ারা প্রবল প্রতিরোধ গড়ে তুললেও শেষ পর্যন্ত তাঁদের কাছে পরাস্ত হয়। যুদ্ধে আটজন পশ্চিম পাকিস্তানি পুলিশ ও মিলিশিয়া নিহত এবং কয়েকজন আহত হয়। বাকিরা পালিয়ে যায়। মুক্তিবাহিনীর একজন আহত ও একজন শহীদ হন। এই যুদ্ধে তিনি যথেষ্ট সাহস ও বুদ্ধিমত্তা প্রদর্শন করেন। আবদুল বারিক পরে আরও কয়েকটি যুদ্ধে অংশ নেন। প্রতিরোধযুদ্ধকালে আবদুল বারিক ব্রাহ্মণবাড়িয়া জেলার আখাউড়ায় প্রতিরক্ষা অবস্থানে ছিলেন। ১৯৭১ সালের এপ্রিল মাসের শেষ দিকে একদিন পাকিস্তান সেনাবাহিনী সেখানে আক্রমণ করে। তারা সাহসিকতার সঙ্গে পাকিস্তানি আক্রমণ প্রতিহত করেন। তাঁদের পাল্টা আক্রমণে পাকিস্তানি সেনাবাহিনী বিপুল ক্ষয়ক্ষতির শিকার হয়ে ব্রাহ্মণবাড়িয়ায় পশ্চাদপসরণ করে। কয়েক দিন পর পাকিস্তানি সেনাবাহিনীর ১২ ফ্রন্টিয়ার ফোর্স তাঁদের অবস্থানে আবার আক্রমণ করে। এবার পাকিস্তানিরা বিভিন্ন দিক দিয়ে আক্রমণ করে। প্রতিরোধযোদ্ধারা সাহসিকতার সঙ্গে পাকিস্তানিদের মোকাবিলা করলেও কিছু এলাকা তাঁদের হাতছাড়া হয়ে যায়। এ অবস্থায় তাঁদের অধিনায়ক সিদ্ধান্ত নেন পাকিস্তানি অবস্থানে পাল্টা আক্রমণের। পরিকল্পনা অনুযায়ী, একদিন রাত ১২টার দিকে তিন কোম্পানি প্রতিরোধযোদ্ধা পাকিস্তানি সেনাবাহিনীর অবস্থানের ওপর অতর্কিতে আক্রমণ করে। সেদিন টিপ টিপ বৃষ্টি হচ্ছিল। আবদুল বারিকের কাছে ছিল মর্টারগান। তিনি পাকিস্তানি ঘাঁটিতে সেই মর্টারগান দিয়ে বোমার বিস্ফোরণ ঘটান। এতে পাকিস্তানিদের একটি মেশিনগান পোস্ট ধ্বংস ও গাড়িতে আগুন ধরে যায়। তাঁদের আক্রমণে পাকিস্তানি বাহিনীর ২০-২৫ জন হতাহত হয়। বীর বিক্রম দৈনিক প্রথম আলো, "তোমাদের এ ঋণ শোধ হবে না" | তারিখ: ২০-০৭-২০১১[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ৪৭৭। আইএসবিএন 9789843351449।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। এপ্রিল ২০১২। পৃষ্ঠা ৩১৭। আইএসবিএন 9789843338884।
নবদ্বীপ বিদ্যাসাগর কলেজ

নবদ্বীপ বিদ্যাসাগর কলেজ হল নদিয়া জেলার অন্তর্গত নবদ্বীপ শহরের একটি কলেজ বা মহাবিদ্যালয়। এই কলেজটি ১৯৪২ সালে প্রতিষ্ঠিত হয়। এই কলেজে বিজ্ঞান ও কলা বিষয়ে ডিগ্রি কোর্স করানো হয়। কলেজটি কল্যাণী বিশ্ববিদ্যালয়ের অনুমদিত। নবদ্বীপ বিদ্যাসাগর কলেজে ১৮ টি বিভাগ রয়েছে। বিভাগসমূহ বিজ্ঞান, কলা ও বাণিজ্য শিক্ষা শাখার অন্তর্গত। বিশ্ববিদ্যালয়ের বিভাগসমূহ তালিকা আকারে প্রকাশ করা হল: স্নাতক কোর্সের জন্য—কলা (বিএ) ও বিজ্ঞান (বিএসসি) শাখায় ভর্তির হতে উচ্চ মাধ্যমিক বিদ্যালয়ের সংশয় পত্র পরীক্ষার ভিত্তিতে বা কোনও সমমানের পরীক্ষার ফলাফলের ভিত্তিতে একাধিক কোর্সে সরাসরি আবেদন করতে পারবেন। শিক্ষার্থীরা তাদের পরীক্ষার ফল ও উপলব্ধ আসনের সংখ্যা অনুযায়ী সংক্ষিপ্ত তালিকাভুক্ত হন। যে কেউ উচ্চ মাধ্যমিক পরীক্ষায় উত্তীর্ণ হওয়ার পাঁচ বছরের মধ্যে আবেদন করতে পারবেন। কলেজটি ১৯৯৯ সাল থেকে কল্যানী বিশ্ববিদ্যালয়ের অধিভুক্ত এবং ইউজিসি অনুমোদিত। এটি যথাক্রমে ২০০৭ সালের ১৭ই এপ্রিল ও ২০১৭ সালের ৩০শে অক্টোবর ন্যাক সমীক্ষায় বি-গ্রেড কলেজ হিসাবে স্বীকৃতি লাভ করে। 'চন্ডী লাহিড়ী (১৯৩১-২০১৮) কার্টুনিস্ট। কল্যাণী বিশ্ববিদ্যালয় কর্তৃক অনুমোদিত কলেজগুলির তালিকা ভারতের শিক্ষা ব্যবস্থা পশ্চিমবঙ্গে শিক্ষা "Affiliated College of University of Kalyani"। ১ মার্চ ২০১২ তারিখে মূল থেকে আর্কাইভ করা। সংগ্রহের তারিখ ২৪ আগস্ট ২০১৭।  "Faculties"। সংগ্রহের তারিখ ১৬ জুলাই ২০২১।  "Department of Chemistry"। সংগ্রহের তারিখ ১৬ জুলাই ২০২১।  "Colleges in West Bengal, University Grants Commission"। ১৬ নভেম্বর ২০১১ তারিখে মূল থেকে আর্কাইভ করা। সংগ্রহের তারিখ ২৪ আগস্ট ২০১৭।  "Institutions Accredited / Re-accredited by NAAC with validity" (পিডিএফ)। National Assessment and Accreditation Council। মে ১২, ২০১২ তারিখে মূল (PDF) থেকে আর্কাইভ করা। সংগ্রহের তারিখ ২২ ফেব্রুয়ারি ২০১২।
তারা উদ্দিন

শহীদ তারা উদ্দিন (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। তারা উদ্দিনের জন্ম নেত্রকোণা জেলার পূর্বধলা উপজেলার নারায়ণডহর গ্রামে। তার বাবার নাম খোদা নেওয়াজ খান এবং মায়ের নাম আতপজান বিবি। তিন ভাইয়ের মধ্যে তারা উদ্দিন ছিলেন দ্বিতীয়। তিনি অবিবাহিত ছিলেন। তারা উদ্দিন সংসারের দৈন্য ঘোচাতে ১৯৭০ সালে যোগ দিয়েছিলেন পাকিস্তানি সেনাবাহিনীতে। ভেবেছিলেন, চাকরি করে মা-বাবার মুখে হাসি ফোটাবেন। চট্টগ্রামে প্রশিক্ষণ শেষে বাড়িতে এসে মা-বাবার সঙ্গে দেখা করে যোগ দেন তৃতীয় ইস্ট বেঙ্গল রেজিমেন্টে। কিছুদিন পরেই শুরু হলো মুক্তিযুদ্ধ। তিনি যোগ দেন মুক্তিযুদ্ধে। ১৯৭১ সালের মার্চে এই রেজিমেন্টের অবস্থান ছিল সৈয়দপুর সেনানিবাসে। ১৯৭১ সালের ডিসেম্বরে চারদিকে বিজয়ের বাতাস। প্রতিদিন মুক্তিবাহিনীর হাতে মুক্ত হচ্ছে দেশের একেকটি এলাকা। ভারত-বাংলাদেশ সীমান্ত থেকে সিলেট অভিমুখে বীরদর্পে এগিয়ে যাচ্ছেন মুক্তিযোদ্ধারা। ১৪ ডিসেম্বর কোম্পানীগঞ্জে অবস্থান নিয়েছে মুক্তিবাহিনীর কয়েকটি দল। একটি দলে ছিলেন তারা উদ্দিন। এই দলের নেতৃত্বে ছিলেন ক্যাপ্টেন আনোয়ার। তাদের অবস্থান পাকিস্তানিদের অবস্থান থেকে ৫০০-৬০০ গজ দূরে। ভোররাতে শুরু হলো ভয়াবহ যুদ্ধ। মুক্তিযোদ্ধারা জয় বাংলা ধ্বনি আর গুলি করতে করতে সামনে এগোতে থাকলেন। একপর্যায়ে শুরু হলো হাতাহাতি যুদ্ধ। সকালবেলা দেখা গেল, পাকিস্তানিরা পালিয়ে যাচ্ছে। মুক্তিযোদ্ধারা এগিয়ে যেতে থাকলেন। কিন্তু এক স্থানে হঠাৎ থেমে গেল তাদের পদযাত্রা। সুনামগঞ্জ-সিলেট সড়কের ছাতক অংশের এক তেমাথায় ছিল পাকিস্তানিদের আরেকটি প্রতিরক্ষা অবস্থান। এখানে অবস্থানরত পাকিস্তানি সেনাদের কোনো অবস্থাতেই হটানো যাচ্ছে না। ১৫ ডিসেম্বর সারা দিন সেখানে যুদ্ধ চলল। পাকিস্তানিরা সেখানে সুবিধাজনক অবস্থায় ছিল। পরদিন ১৬ ডিসেম্বর সকাল থেকে শুরু হলো আবার যুদ্ধ। সেদিন পাকিস্তানিদের একটি গোলা এসে পড়ে তারা উদ্দিনে বাংকারে। সঙ্গে সঙ্গে তিনি শহীদ হন। সেদিন আরও কয়েকজন মুক্তিবাহিনী পাকিস্তানিদের গোলায় প্রাণ হারান। শহীদ তারা উদ্দিন ও অন্য শহীদদের যুদ্ধক্ষেত্রের পাশেই পীরেরটিলা নামক স্থানে সমাহিত করা হয়। সেই স্থানটি চিহ্নিত করা আছে। সিলেটের ওই স্থানে ১৮ ডিসেম্বর সকাল পর্যন্ত যুদ্ধ হয়। সেদিন দুপুরের পর পাকিস্তানিদের ওই অবস্থান মুক্তিযোদ্ধারা দখল করতে সক্ষম হন। যুদ্ধে ওখানে থাকা বেশির ভাগ পাকিস্তানি নিহত হয়। বাকিরা আত্মসমর্পণ করে। বীর বিক্রম দৈনিক প্রথম আলো, "তোমাদের এ ঋণ শোধ হবে না" | তারিখ: ১৪-০৬-২০১১[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ৪৭৭। আইএসবিএন 9789843351449।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। এপ্রিল ২০১২। পৃষ্ঠা ৩১৭। আইএসবিএন 9789843338884।
জাতীয় প্রাথমিক শিক্ষা একাডেমি

প্রাথমিক ও গণশিক্ষা মন্ত্রণালয় গণপ্রজাতন্ত্রী বাংলাদেশ সরকারের প্রাথমিক শিক্ষা উন্নয়নের জন্য সরকারী প্রতিষ্ঠান। জাতীয় প্রাথমিক শিক্ষা একাডেমী (National Primary Education Academy-Nape) বাংলাদেশের প্রাথমিক শিক্ষা ক্ষেত্রে প্রশিক্ষন ও গবেষণাধর্মী জাতীয় প্রতিষ্ঠান। ১৯৬৯ সনে জুনিয়র ট্রেনিং কলেজ (জেটিসি) নামে একটি প্রতিষ্ঠান গড়ে উঠে। স্বাধীনতার পর ১৯৭২ সালে জুনিয়র ট্রেনিং কলেজগুলোর (জেটিসি) নাম পরিবর্তন করে কলেজ অব এডুকেশন রাখা হয়। ১৯৭৮ সালে ঢাকায় অবস্থিত কলেজ অব এডুকেশন প্রতিষ্ঠানটিকে কবি নজরুল সরকারি কলেজ হিসেবে রূপান্তরিত হয়। বাকি চারটি কলেজকে টিচার্স ট্রেনিং কলেজে উন্নীত হয়। পরবর্তীতে ১৯৭৮ সালে ময়মনসিংহের কলেজটিকে "মৌলিক শিক্ষা একাডেমি" নামে নামকরণ হয়।  ১৯৮৫ সালে এর নামকরণ করা হয় ‘‘জাতীয় প্রাথমিক শিক্ষা একাডেমি (নেপ)"।  পরিকল্পনা ও ব্যবস্থাপনা অনুষদ পরীক্ষা ও মূল্যায়ন অনুষদ গবেষণা ও পাঠক্রম উন্নয়ন অনুষদ পর্যবেক্ষণ ও রক্ষণাবেক্ষণ অনুষদ ভাষা অনুষদ  বিজ্ঞান ও গণিত অনুষদ  সমাজ বিজ্ঞান অনুষদ "প্লানিং, নেপ"। nape.gov.bd। সংগ্রহের তারিখ ২০২২-০৮-২২।  "টেস্টিং, নেপ"। nape.gov.bd। সংগ্রহের তারিখ ২০২২-০৮-২২।  "রিসার্চ, নেপ"। nape.gov.bd। সংগ্রহের তারিখ ২০২২-০৮-২২।  "মনিটরিং, নেপ"। nape.gov.bd। সংগ্রহের তারিখ ২০২২-০৮-২২।  "ল্যাঙ্গুয়েজ, নেপ"। nape.gov.bd। সংগ্রহের তারিখ ২০২২-০৮-২২।  "সাইন্স, নেপ"। nape.gov.bd। সংগ্রহের তারিখ ২০২২-০৮-২২।  "সোস্যাল সাইন্স, নেপ"। nape.gov.bd। সংগ্রহের তারিখ ২০২২-০৮-২২।  জাতীয় প্রাথমিক শিক্ষা একাডেমী অফিসিয়াল ওয়েবসাইট।
ঠাকুরগাঁও পলিটেকনিক ইনস্টিটিউট

ঠাকুরগাঁও পলিটেকনিক ইনস্টিটিউট বাংলাদেশের একটি নতুন কারিগরি শিক্ষাপ্রতিষ্ঠান। এই পলিটেকনিক ইনস্টিটিউটটি ২০০৪ সালে প্রতিষ্ঠিত হয়। একটি বিভাগ নিয়ে কার্যক্রম শুরু করা এই প্রতিষ্ঠানে বর্তমানে চার বছর মেয়াদী ডিপ্লোমা-ইন-ইঞ্জিনিয়ারিং কোর্সে ৫টি বিভাগ চলমান রয়েছে। ঠাকুরগাঁও পলিটেকনিক ইসস্টিটিউট গণপ্রজাতন্ত্রী বাংলাদেশ সরকারের শিক্ষা মস্ত্রণালয়ের কারিগরি শিক্ষা অধিদপ্তরাধীন একটি সরকারী শিক্ষা প্রতিষ্ঠান। এতে বাংলাদেশের কারিগরি শিক্ষা বোর্ড কর্তৃক ৪ বছর মেয়াদি ডিপ্লোমা-ইন-ইঞ্জিনিয়ারিং শিক্ষা কার্যক্রম পরিচালিত হয়। দক্ষ মানব সম্পদ সৃষ্টির লক্ষ্যে ২০০৪ সালে এটি প্রতিষ্ঠিত হয়। বাংলাদেশের উত্তরবঙ্গের ঠাকুরগাঁও শহরের গোবিন্দনগরে ঠাকুরগাঁও পলিটেকনিক ইসস্টিটিউট অবস্থিত। ঠাকুরগাঁও পলিটেকনিক ইসস্টিটিউট সবুজ ছায়া বৃক্ষরাজীতে পরিবেষ্ঠিত। ২ একর জমির উপর নির্মিত এ প্রতিষ্ঠানটিতে ০১ টি প্রশাসনিক ভবন, ০১ টি একাডেমিক ভবন এবং ০২ টি ওর্য়াকশপ ভবন রয়েছে। ২০০৪ সালে ৪ টা টেকনোলজি নিয়ে এর কার্যক্রম শুরু হয়। ২০১৬ সালে মেকাট্রনিক্স টেকনোলজি সংযুক্ত হওয়ায় বর্তমানে মোট ৫ টি টেকনোলজিতে শিক্ষা কার্যক্রম চলমান আছে। বর্তমানে এ প্রতিষ্ঠানে ৫ টি টেকনোলজিতে উভয় শিফটে মোট ৭০০ জন শিক্ষার্থী ভর্তি হয় এবং ৪ টি পর্বে মোট ২০১৫ জন শিক্ষার্থী লেখাপড়া করে। ঠাকুরগাঁও পলিটেকনিক ইনস্টিটিউট টি ঠাকুরগাঁও সদর উপজেলার গোবিন্দনগর এলাকায় অবস্থিত। এর কাছেই রয়েছে বিসিক শিল্প নগরী, ঠাকুরগাঁও। এটি ঠাকুরগাঁও চৌরাস্তা থেকে ৩ কিলোমিটার পশ্চিমে অবস্থিত। একাডেমিক প্রযুক্তিসমূহের মধ্যে রয়েছে: মেকাট্রনিক্স টেকনোলজি- ১০০ কম্পিউটার সায়েন্স এন্ড টেকনোলজি-২০০ রেফ্রিজারেশন এন্ড এয়ার কন্ডিশনিং টেকনোলজি- ১০০ ফুড টেকনোলজি- ২০০ আর্কিটেকচার এন্ড ইন্টেরিওর ডিজাইন- ১০০ এখানে কোন ছাত্রাবাস নেই। একাডেমিক বিল্ডিং "ঠাকুরগাঁও পলিটেকনিকের ওয়েবসাইট"। ২৫ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২৫ আগস্ট ২০১৭।  অফিসিয়াল ওয়েবসাইট ওয়েব্যাক মেশিনে আর্কাইভকৃত ২০ আগস্ট ২০১৭ তারিখে
রাতকানা

রাতকানা (ইংরেজি: Nyctalopia) /ˌnɪktəlˈoʊpiə/ (গ্রিক ভাষায় νύκτ-, nykt- "night"; ἀλαός, alaos "blind, not seeing", and ὄψ, ops "eye"), ইংরেজিতে এর আরেক নাম night-blindness। এই রোগে অপেক্ষাকৃত স্বল্প আলোয় দেখা কঠিন বা প্রায় অসম্ভব। এটা আসলে কতিপয় চোখের রোগের উপসর্গ। কারো ক্ষেত্রে জন্ম থেকে এই সমস্যা থাকে, এছাড়া চোখে আঘাত বা অপুষ্টির কারণে (যেমন ভিটামিন এ এর অভাব) এই সমস্যা হতে পারে। রাতকানা রোগে স্বল্প আলো বা অন্ধকারে চোখের অভিযোজন ক্ষমতা হ্রাস পায় বা নষ্ট হয়ে যায়। রেটিনায় রড কোষ ও কোন কোষ নামে দুই ধরনের কোষ আছে যা যথাক্রমে স্বল্প ও উজ্জ্বল আলোতে কাজ করে। রড কোষে রোডপসিন নামক এক ধরনের রিসেপ্টর প্রোটিন থাকে। রোডপসিনের ওপর আলো পড়লে কয়েক ধাপে এর কিছু গাঠনিক পরিবর্তন হওয়ার মাধ্যমে বৈদ্যুতিক সঙ্কেত সৃষ্টি হয় যা অপটিক স্নায়ুর মাধ্যমে মস্তিষ্কে পৌঁছায়। আলোর অনুপস্থিতিতে রোডপসিন পুনরুৎপত্তি লাভ করে। রোডপসিন সংশ্লেষণে ভিটামিন এ প্রয়োজন, এজন্য এই ভিটামিনের অভাবে রাতকানা রোগ হয়। রাতকানার প্রধান কারণ রেটিনাইটিস পিগমেনটোসা নামক একটি রোগ, যার ফলে রেটিনার রড কোষ ধীরে ধীরে আলোর প্রতি সাড়া দেওয়ার সক্ষমতা হারিয়ে ফেলে। এটা একধরনের জেনেটিক রোগ যেখানে রাত্রিকালীন দৃষ্টির পাশাপাশি দিনের বেলা দেখার ক্ষমতাও নষ্ট হতে থাকে। রাত্রিকালীন অন্ধত্বের ফলে জন্ম থেকে রড কোষ জন্মের পর থেকেই কাজ করে না, বা অল্প পরিমাণ কাজ করে, কিন্তু এই অবস্থা আরও খারাপ হতে থাকে। রাতকানা রোগের আরেকটি গুরুত্বপূর্ণ কারণ হলো রেটিনল বা ভিটামিন এ-এর অভাব। ভিটামিন এ মাছের তেল, কলিজা ও বিভিন্ন দুগ্ধজাত খাবারে পাওয়া যায়। ডায়রিয়া, হাম, নিউমোনিয়া ইত্যাদি রোগের কারণে শরীরে ভিটামিনের অভাব দেখা দেয়। এই ভিটামিনের অভাবে রাতকানা রোগ হয়। বাচ্চা জন্মকালীন ওজন কম হলে, বাড়ন্ত বয়সে শরীরে অতিরিক্ত খাদের চাহিদা পূরণ না হলে এবং অপুষ্টিতে ভোগার ফলে এই রোগ হয়ে থাকে। বিশেষ ঔষধ, যেমন ফেনোথায়াজিন গ্রহণের ফলেও রাতকানা রোগ হতে পারে। চোখের বিভিন্ন চিকিৎসা, যেমন ল্যাসিক, ফটোরেফ্রেক্টিভ কেরাটেক্টমি, র‍্যাডিয়াল কেরাটোটমির কারণেও রাত্রিকালীন দৃষ্টি হ্রাস পেতে পারে। এই রোগ প্রতিরোধের জন্য ভিটামিন এ সমৃদ্ধ খাদ্য, যেমন: মাছের যকৃতের তেল, কলিজা, সবুজ শাকসবজি, রঙিন ফল(পাকা আম, কলা ইত্যাদি) ও সবজি (মিষ্টি কুমড়া, গাজর ইত্যাদি) এবং মলা-ঢেলা মাছ খেতে হবে। "Nyctalopia Origin"। ডিকশনারি.কম। সংগ্রহের তারিখ ২৮ সেপ্টেম্বর ২০১৫।  আলম, ডা. নূরুল (৩ আগস্ট ২০১৭), "রাতকানা রোগ", দৈনিক আমাদের সময়, ১৩ আগস্ট ২০১৭ তারিখে মূল থেকে আর্কাইভ করা, সংগ্রহের তারিখ ২৫ আগস্ট ২০১৭  "রাতকানা কি? রাতকানা রোগের লক্ষণ ও চিকিৎসা সম্পর্কে জেনে রাখুন"। জাতীয় স্বাস্থ্য অধিদপ্তর। সংগ্রহের তারিখ ২৫ আগস্ট ২০১৭। [স্থায়ীভাবে অকার্যকর সংযোগ] Goldman, Lee (২০১২)। Goldman's Cecil Medicine (24th সংস্করণ)। Philadelphia: Elsevier Saunders। পৃষ্ঠা 2429। আইএসবিএন 1-4377-2788-3।  Quesnel, NM; Lovasik, JV; Ferremi, C; Boileau, M; Ieraci, C (জুন ২০০৪)। "Laser in situ keratomileusis for myopia and the contrast sensitivity function."। Journal of cataract and refractive surgery। 30 (6): 1209–18। ডিওআই:10.1016/j.jcrs.2003.11.040। পিএমআইডি 15177594।  চক্রবর্তী, ডা. সৌমিত্র (২০১৯)। মাধ্যমিক জীববিজ্ঞান। বাংলাদেশ: জাতীয় শিক্ষাক্রম ও পঠ্যপুস্তক বোর্ড। পৃষ্ঠা ১০১।  বাংলাপিডিয়ায় রাতকানা বিষয়ক নিবন্ধ
মাদারির দরগাহ

মাদারির দরগাহ বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।। এই স্থাপনাটি অবস্থিত বগুড়া জেলার শিবগঞ্জ উপজেলায় কালিদহ বিলের পশ্চিম তীরে। এই স্থাপনাকে মাদারির ঢাপ নামেও পরিচিত। মাদারির দরগাহ এর দৈর্ঘ্য ৯১ মিটার, প্রস্থ ৬০ মিটার এবং উচ্চতা ৩ মিটার। হাল আমলের জৌলুস আর নেই। এই ঢিবির প্রাচীন ইট ও পাথর এখনও আছে। বাংলাদেশের প্রত্নতাত্ত্বিক স্থানের তালিকা "প্রত্নস্হলের তালিকা"। বাংলাদেশ প্রত্নতত্ত্ব অধিদপ্তর। http://www.archaeology.gov.bd/। সংগ্রহের তারিখ ২৩ ফেব্রুয়ারি ২০১৬।  |প্রকাশক= এ বহিঃসংযোগ দেয়া (সাহায্য) আবুল কালাম মোহাম্মদ যাকারিয়া; প্রশ্নোত্তরে বাঙলাদেশের প্রত্নকীর্তি (প্রথম খন্ড); ঝিনুক প্রকাশনী; তৃতীয় মুদ্রণঃ মার্চ ২০১৩; পৃষ্ঠা-১৬৮, ISBN 984- 70112-0112-0
শত্রুঘ্ন সিনহা

শত্রুঘ্ন সিনহা (জন্ম: ৯ ডিসেম্বর ১৯৪৫ সালে) একজন ভারতীয় চলচ্চিত্র অভিনেতা ও পরিণত রাজনীতিবিদ। লোকসভা সদস্য (২০০৯-২০১৪, ২০১৪-২০১৯) এবং রাজ্যসভা দুইবার সংসদ সদস্য ছাড়াও তিনি স্বাস্থ্য ও পরিবার কল্যাণ মন্ত্রিসভা (জানুয়ারী ২০০৩- মে ২০০৪) এবং জাহাজ মন্ত্রকের (আগস্ট ২০০৪) মন্ত্রী ছিলেন অটল বিহারী বাজপেয়ী সরকারের আমলে।।২০০৯ সালে তিনি ১৫ তম লোকসভা নির্বাচনে নির্বাচিত হন। ২০১২ সালে, তার জীবনী, নিয়ে একটি সিনেমা খামোশ মুক্তি পায়। http://www.dnaindia.com/india/report-bihar-cm-nitish-kumar-renames-college-after-shatrughan-sinha-s-father-2116029 "Sinha Birthday"। Twitter। ৯ ডিসেম্বর ২০১৪। সংগ্রহের তারিখ ৯ ডিসেম্বর ২০১৪।  "Lok Sabha"। 164.100.47.132। ১৩ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০১১।
স্বরাজ

স্বরাজ ভারতে ব্রিটিশ ঔপনেবিশক শাসনের অবসান ও স্বাধীনতা সংগ্রামের ইতিহাসে একটি গুরুত্বপূর্ণ অধ্যায়। মহাত্মা গান্ধী ১৯২২ সালে অসহযোগ আন্দোলন প্রত্যাহার করে নিলে কংগ্রেসের একদল ত্যাগী ও বিপ্লবী নেতা ভারতের স্বাধীনতা সংগ্রামের সেই সংকটময় মুহূর্তে আন্দোলনের নতুন কর্মসূচিকে সামনে রেখে একটি বিকল্প প্লাটফর্ম হিসেবে ১৯২২ সালের ৩১ ডিসেম্বর ‘‘স্বরাজ দল’’ গঠন করে। ১৯২২-১৯২৫ সাল পর্যন্ত এ দলটি ভারতের রাজনীতিতে বেশ কিছু নতুন ধারা চালু করে। ১.অসহযোগ আন্দোলন প্রত্যাহার পরবর্তী রাজনৈতিক শূন্যতা:১৯২২ সালের ১২ফেব্রুয়ারি গান্ধীজী অসগযোগ আন্দোলন প্রত্যাহার করলে সারা দেশে একটি রাজনৈতিক শূন্যতার সৃষ্টি হয়। গান্ধীজী, চিত্তরঞ্জন দাশসহ অনেক নেতাই কারারুদ্ধ থাকায় রাজনীতিতে ঘোরতর অনিশ্চয়তা দেখা দেয়। মানুষ এ সময় ছিল আন্দোলনমুখী। গান্ধীর সঙ্গে চিত্তরঞ্জন,মতিলাল নেহেরু প্রমুখ নেতাদের মতবিরোধ তখন থেকেই চরম রূপ নেয়। কংগ্রেসের বিভিন্ন অধিবেশনে স্বরাজ প্রতিষ্ঠার মত ও পথ নিয়ে দ্বিধাবিভক্তি লক্ষ্য করা যায়। ২.কংগ্রেসের বঙ্গীয় প্রাদেশিক সম্মেলন:কলকাতায় ১৯২০ সালে কংগ্রেসের অধিবেশনে মহাত্মা গান্ধী পরিষদে প্রবেশের বিপক্ষে অবস্থান নেন। অন্যদিকে আলীপুর জেলে বন্দি থাকাকালেই চিত্তরঞ্জন দাশ ব্যবস্থাপক পরিষদে যোগদান করে সরকারের বিরুদ্ধে অসহযোগের কর্মসূচির রূপরেখা প্রণয়ন করেন। এ পরিকল্পনায় আইনসভা, স্বশাসিত সংস্থার নির্বাচন বয়কট না করে অংশগ্রহণের মাধ্যমে সরকারের কার্যক্রম অচল করে দেয়ার মাধ্যমে স্বরাজ আন্দোলনকে এগিয়ে নিয়ে যাওয়ার প্রস্তাব ছিল। ১৯২২ সালের মে মাসে চট্টগ্রামে অনুষ্ঠিত কংগ্রেসের বঙ্গীয় প্রাদেশিক সম্মেলনে সভানেত্রী রূপে দেশবন্ধু চিত্তরঞ্জনের স্ত্রী বাসন্তী দেবী তার স্বামীর দেয়া প্রস্তাবের যৌক্তিকতা তুলে ধরেন। চিত্তরঞ্জন ও মতিরাল নেহেরু জুন মাসে কারামুক্ত হয়ে এ প্রস্তাবের পক্ষে জনমত গঠনে আত্মনিয়োগ করেন। কংগ্রেসের নেতাদের মধ্যে হাকিম আজমল খান, বিটল ভাই,প্যাটেল,জয়াকার প্রমুখ এ মতের সমর্থক ছিলেন। ৩.লক্ষ্মৌ অধিবেশন:কংগ্রেসের লক্ষ্মৌ অধিবেশনে কংগ্রেসের নেতুবৃন্দ মতভেদ আবার মাথাচাড়া দিয়ে ওঠে। রাজাগোপালচারী,ডা. আনসারি ও কস্তুরীঙ্গ আয়েঙ্গার বর্জনের ওপর জোড় দেন। অন্যদিকে চিত্তরঞ্জন, মতিলাল,আজমল আন্দোলন চারিয়ে যাওয়ার পক্ষে মত দেন। ৪.গয়া অধিবেশন:এ বিরোধের নিষ্পত্তি হয় ১৯২২ সালের ডিসেম্বর মাসে গয়ায় কংগ্রেসের অধিবেশনে। এর সভাপতি ছিলেন স্বয়ং চিত্তরঞ্জন। হিন্দস্বরাজ:ইহা গান্ধিজীর নিজ স্বরাজের প্রতি দৃষ্টিভঙ্গী নিয়ে রচিত একটি বই। যা তিনি নিজেই গুজরাটি ভাষায় লিখেছিলেন। যা পরবর্তীকালে অন্যান্য ভাষায়ও অনুবাদ করা হয়।
ঝুমুরা

ঝুমুরা ২০১৫ সালের বাংলা চলচ্চিত্র এবং পরিচালনায় পরিচালক অনিন্দ্য চ্যাটার্জী এবং প্রযোজনা করে আল্টিমেক্স প্রোডাকশনস প্রাইভেট লিমিটেড। এই ছবিটি একটি গীতশিল্পী গায়িকা যা ঝুমুর (একটি লোককুল শিল্প), বাংলার অভিনেতা, জীবন ও ভালবাসার চারপাশে ঘুরছে।এই চলচ্চিত্রটিতে সমদর্শী দত্ত, সোহিনী সরকার, সাবিত্রী চট্টোপাধ্যায়, পার্থসরতী চক্রবর্তী এবং অন্যান্যরা উপস্থিত রয়েছে।ছবিটি ২৪ এপ্রিল ২০১৫ তে মুক্তি পায়। ইন্টারনেট মুভি ডেটাবেজে ঝুমুরা (ইংরেজি) "Jhumura (2015) Movie Details"। spicyonion.com। সংগ্রহের তারিখ ২০১৭-০৭-২১।  "Director turns to cooking"। The Times of India।
দুবাই আন্তর্জাতিক বিমানবন্দর

দুবাই আন্তর্জাতিক বিমানবন্দর (আইএটিএ: ডিএক্সবি, আইসিএও: ওএমডিবি) (আরবি: مطار دبي الدولي) হল সংযুক্ত আরব আমিরাতের প্রধান আন্তর্জাতিক বিমানবন্দর এবং সংযুক্ত আরব আমিরাতের আন্তর্জাতিক বিমানবন্দর। এটি পৃথিবীর তৃতীয় বৃহত্তম ব্যস্ততম বিমানবন্দর, বিশ্বের ৬ম ব্যস্ততম কার্গো এয়ারপোর্ট, এয়ারবাস এ ৩৮০ এবংবোয়িং ৭৭৭ আন্দোলনের সবচেয়ে বেশি বিমানবন্দর, এবং বিশ্বের অপেক্ষাকৃত সর্বাধিক বিমানবন্দর মাত্র দুটি রানওয়ে দিয়ে ২০১২ সালে, ডিএক্সবি 83.6 মিলিয়ন যাত্রী, ২.59 মিলিয়ন টন কার্গো এবং ২২০ উড়োজাহাজ চালান পরিচালনা করে। http://www.emirates247.com/business/dubai-remains-world-s-busiest-international-airport-2017-01-24-1.646965
তিনাপ সাইতার

২২°৫১′৩৬″ উত্তর ৯২°১৭′১২″ পূর্ব﻿ / ﻿২২.৮৬০০° উত্তর ৯২.২৮৬৬৪° পূর্ব﻿ / 22.8600; 92.28664 তিনাপ সাইতার হচ্ছে বাংলাদেশের বান্দরবান জেলার রোয়াংছড়িতে অবস্থিত একটি জলপ্রপাত। তিনাপ সাইতার একটি বম শব্দ। বম ভাষায় তিনাপ অর্থ নাকের সর্দি এবং সাইতার অর্থ ঝর্ণা বা জলপ্রপাত। এটি পাইন্দু খালে অবস্থিত। পানিপ্রবাহের দিক থেকে তিনাপ সাইতার বাংলাদেশের সব থেকে বড় জলপ্রপাত। এটা পাইন্দু খালের অনেক ভেতরে অবস্থিত। তিনাপ সাইতারে যাওয়ার পথের ঝিরিপথ খুবই আকর্ষণীয়। বর্ষামৌসুমে তিনাপ সাইতারে পানি প্রবাহ বৃদ্ধি পায়। তিনাপ সাইতার বাংলাদেশের অন্যতম পর্যটন আকর্ষণ। পর্যটকগণ দুটি পথ ধরে তিনাপ সাইতারে যেতে পারেন। রোয়াংছড়ি থেকে এবং রুমা থেকে। বান্দরবান বাস স্ট্যান্ড থেকে রোয়াংছড়ি বাসে যাওয়া যায়। বাসে এক ঘণ্টা সময় লাগে। রোয়াংছড়ি নেমে পুলিশ স্টেশনে নাম নিবন্ধন করে গাইড ভাড়া করতে হয়। কেপলং পাড়া, পাইখং পাড়া, রনিন পাড়া, দেবাছড়া পাড়া হয়ে তিনাপ সাইতারে পৌছানো যায়। দ্বিতীয় র‍্যুটে যেতে হলে বান্দরবান থেকে বাসে করে রুমা যেতে হবে। ঘণ্টাতিনেক সময় লাগবে। রুমাতে নেমে আর্মি স্টেশনে নাম নিবন্ধন করে গাইড ভাড়া করে চান্দের গাড়িতে আট্টাহ পাড়া পৌছানো যাবে। সেখান থেকে পায়ে হেঁটে তিনাপ সাইতার। শুষ্ক মৌসুমে রুমার র‍্যুটটি অধিকতর সহজ এবং কম সময় লাগে। বাংলাদেশের জলপ্রপাতসমূহের তালিকা। "নতুন নতুন পর্যটনকেন্দ্র চেনাচ্ছেন তরুণেরা"। ১৩ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৬ আগস্ট ২০১৭।  "Tinap Saitar"। ২৬ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২৬ আগস্ট ২০১৭।  (ইংরেজি)
ছিল্কিরানা

ছিল্কিরানা (বৈজ্ঞানিক নাম: Cigaritis syama (Horsfield)) এক প্রজাতির মাঝারী আকারের কালচে খয়েরি রঙের প্রজাপতি। এরা ‘লাইসিনিডি’ গোত্রের এবং ‘থেকলিনি’ উপগোত্রের সদস্য। ভারতে প্রাপ্ত ছিল্কিরানা এর উপপ্রজাতি হলো- Spindasis syama peguanus Moore, 1884 – Pegu Club Silverline ছিল্কিরানা এর প্রসারিত অবস্থায় ডানার আকার ২৬-৪০ মিলিমিটার দৈর্ঘ্যের হয়। এই প্রজাতি ভারত এর সিকিম থেকে অরুণাচল প্রদেশ পর্যন্ত, ঝাড়খণ্ড, ওড়িষ্যা, নেপাল, ভুটান, বাংলাদেশ এবং মায়ানমার এর বিভিন্ন অঞ্চলে দেখা যায়। এরা দ্রুত উড়ান দেয়। ছিল্কিরানাদের ফুলের উপর, পচা পাতার স্তূপের উপর বসে থাকতে দেখা যায়। সাধারনত ডানা খোলা অবস্থায় রৌদ্র পোহাতে থাকে। অনেক্ষণধরে বসে থাকলে পিছনের ডানাদুটি একে অপরের সাথে ক্রমাগত ঘষতে দেখা যায়। A Pictorial Guide Butterflies of Gorumara National Park (2013 সংস্করণ)। Department of Forests Government of West Bengal। পৃষ্ঠা 111।  "Cigaritis Donzel, 1847" at Markku Savela's Lepidoptera and Some Other Life Forms "Spindasis syama Horsfield, 1829 – Club Silverline"। সংগ্রহের তারিখ ২৬ আগস্ট ২০১৭।  R.K., Varshney; Smetacek, Peter (২০১৫)। A Synoptic Catalogue of the Butterflies of India। New Delhi: Butterfly Research Centre, Bhimtal & Indinov Publishing, New Delhi। পৃষ্ঠা 96। আইএসবিএন 978-81-929826-4-9। ডিওআই:10.13140/RG.2.1.3966.2164। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Isaac, Kehimkar (২০১৬)। BHNS Field Guides Butterflies of India। Mumbai: Bombay Natural History Society। পৃষ্ঠা 228–229। আইএসবিএন 9789384678012।  উইকিমিডিয়া কমন্সে ছিল্কিরানা সংক্রান্ত মিডিয়া রয়েছে।